ค่าจ้างขั้นต่ำ
โดย...ชัตน์วรี
9 มิ.ย. 2558

โดย...ชัตน์วรี
กระแสข่าวคณะกรรมการค่าจ้างเตรียมที่จะมีการทบทวนวิธีการคิดค่าจ้างขั้นต่ำจากปัจุบันอยู่ที่วันละ 300 บาท ทำให้เกิดกระแสความเข้าใจผิดกันว่าจะมีการเพิ่มค่าจ้างขั้นต่ขึ้นอีกจาก 300 บาท ซึ่งมีการถกเถียงว่าจะส่งผลกระทบซ้ำเติมเศรษฐกิจและเอสเอ็มอี
แต่ความเป็นจริงแล้ว คณะกรรมการค่าจ้างได้ศึกษาแนวทางการปรับขึ้นค่าจ้างไว้ 5 รูปแบบ คือ 1.ให้อนุกรรมการค่าจ้างจังหวัดเสนอ 2.ค่าจ้างลอยตัว 3.ค่าจ้างตามการพัฒนาเศรษฐกิจ 18 กลุ่มจังหวัด 4.ค่าจ้างตามกลุ่มอุตสาหกรรม 5.ค่าจ้างในลักษณะผสมผสาน ซึ่งคาดว่าจะได้ข้อสรุปภายในเดือน ต.ค.นี้ 
เรามาศึกษาประเด็นน่ารู้เกี่ยวกับค่าจ้างแรงงานขั้นต่ำกันสักหน่อย
ค่าจ้างขั้นต่ำ เป็นค่าตอบแทนต่ำสุด ซึ่งนายจ้างจะต้องจ่ายแก่ลูกจ้างเป็นรายชั่วโมง รายวัน หรือรายเดือน ตามที่กฎหมายกำหนด ซึ่งในระดับโลกการถกเถียงกันว่าควรมีการออกกฎหมายกำหนดค่าจ้างขั้นต่ำหรือไม่ 
เหตุผลที่เห็นด้วยกับกฎหมายค่าจ้างขั้นต่ำ
- ยกระดับมาตรฐานความเป็นอยู่ของชนชั้นที่ยากจนที่สุดในสังคมและเพิ่มค่าแรงเฉลี่ย
- กระตุ้นและสนับสนุนให้ลูกจ้างทำงานหนักขึ้น ไม่เหมือนกับโครงการสวัสดิการและการโอนเงินอื่น
- กระตุ้นการบริโภค โดยการเพิ่มเงินในมือของผู้ที่มีรายได้ต่ำ
- เพิ่มจริยธรรมด้านการทำงานแก่ผู้ที่มีรายได้น้อย เมื่อนายจ้างต้องการการทำงานตอบแทนมากขึ้นจากค่าจ้างลูกจ้างเหล่านี้ที่เพิ่มขึ้น
- ลดค่าใช้จ่ายโครงการสวัสดิการสังคมของรัฐบาล โดยการเพิ่มรายได้ของผู้ที่ได้รับค่าแรงต่ำสุด
- กระตุ้นให้ประชากรเข้าสู่ระบบแรงงานมากกว่าจะไปแสวงหาเงินด้วยวิธีที่ผิดกฎหมาย
- กระตุ้นประสิทธิภาพและการใช้เครื่องจักรในอุตสาหกรรม
เหตุผลคัดค้านกฎหมายค่าจ้างขั้นต่ำ
- ส่งผลเสียต่อธุรกิจขนาดเล็กมากกว่าธุรกิจขนาดใหญ่
- ลดความต้องการจำนวนและลดจำนวนชั่วโมงการทำงาน
- อาจทำให้เกิดภาวะเงินเฟ้อ เมื่อธุรกิจพยายามชดเชยรายได้ด้วยการขึ้นราคาขายสินค้า
- เป็นประโยชน์แก่แรงงานบางส่วน
- มีประสิทธิภาพน้อยกว่าวิธีอื่นในการลดความยากจน
- เหนี่ยวรั้งมิให้แรงงานที่ยากจนได้รับการศึกษาเพิ่มเติม เพราะเป็นการล่อใจให้เข้าสู่ตลาดอาชีพ
สรุปแล้วส่วนใหญ่จะสนับสนุนกฎหมายค่าจ้างแรงงานขั้นต่ำ แต่อัตราจ้างแรงงานขั้นต่ำที่จะเหมาะสมและเป็นธรรมทั้งลูกจ้างและนายจ้างถือเป็นสิ่งสำคัญที่สุด